Prime Willow-Jean; Rurawhe AdrianWILLOW-JEAN PRIME (Labour): Tēnā koe e Te Māngai o Te Whare. Āe kua hōmai ki ahau he rima meneti ki te kōrero e pā ana ki tēnei pire. I te pānuitanga tuatoru o tēnei pire. E hiahia ana ahau ki te kōrero e pā ana ki tētahi wāhanga e kaingākau ana ahau. Arā ko te wāhanga e āhei ana ngā tāngata te pupuri te tuku rānei ō rātou kōrero tāke ki te Tari Tāke i roto i Te Reo Māori. He mea nui tēnei. He aha ai? Tuatahi i whakamana Te Reo Māori hei reo motuhake reo whai mana i roto i ngā ture i te tau 1987. Ahakoa tēnā kāhore anō ngā ture tāke e whakamana ana i ngā tāngata e hiahia ana ki te tuku ō rātou kōrero tāke ki te pupuri ō rātou kōrero tāke i roto i Te Reo Māori. Ahakoa tēnā korekau he ture e āhei ana te tangata ki te mahi i tēnā. Kua whakaāe te Kaikōmihana Tāke i tō rātou hiahia ki te mahi tērā mahi. Ahakoa tēnā ko te kōrero ō Te Tari Tāke me ngā kaimahi me Te Minitā anō hoki arā Te Hon Stuart Nash kua tae te wā ki te whakamana tērā i roto i ngā ture mō te tāke ne. Nō reira e tino tautoko ana ahau i tēnei kaupapa. E mōhio ana tātou he nui ake he tokomaha ake ngā tāngata e mōhio ana ki te kōrero Māori e kōrero Māori ana ia rā ia rā. Ko ngā tamariki ō te kōhanga reo tērā. Ngā tamariki ō te kura kaupapa te wharekura kua tupu ake kua tupu ake kua whai mahi e utu tāke ana. Kua tīmata ngā pakihi. Tēnā pea e hiahia ana rātou ki te pupuri ō rātou kōrero tāke ki te tono atu ō rātou kōrero tāke i roto i tō rātou ake reo arā te reo rangatira Te Reo Māori.Ko tētahi o ngā rautaki o Te Kāwanatanga anō hoki ko Te Maihi Karauna. Ko te tino whāinga o tērā rautaki—hei te tau 2040 tēnā pea 1 miriona tāngata e mōhio ana ki te kōrero Māori. He wāhi kōrero Māori. Ko te tūmanako anō hoki ko te whāinga anō hoki—neke atu i te 150000 e mōhio ana ki te kōrero Māori neke atu i te 15 ō rātou tau. Mehemea ka tutuki ēnei wawata o Te Kāwanatanga ko ēnei tāngata e mōhio ana ki te kōrero Māori tēnā pea e hiahia ana ki te whakamahi i tēnei kaupapa i roto i ngā ture tāke. I roto i Te Tahua Pūtea he nui ngā moni e tuku atu ana ki te tautoko i ēnei rautaki.Nō reira ki taku whakapono ka tutuki tērā whāinga ō tātou ā tōna wā.I te wā kei ahau kia whakamutu ake i aku kōrero e mōhio ana ahau he nui ake ngā pakihi Māori ngā ūmanga Māori. I kite ahau i tētahi rīpoata mō tēnei mea te Māori economy me kī i puta mai tētahi o ngā kamupene. Neke atu i te $50 piriona ngā rawa kei ērā o ngā kamupene. Ko taku hiahia ko taku wero ki ngā ūmanga Māori ki ngā pakihi Māori nā te mea kei roto i tēnei ture te āheitanga ki te tuku atu i ngā kōrero tāke ki te pupuri i ngā kōrero tāke me mahi pērā. He tono he wero. He wero anō hoki—he tino harikoa ahau i kite ahau i te kōrero o Te Kāwana o Te Pūtea Matua o Aotearoa arā te Reserve Bank—he rautaki reo Māori anō hoki tō rātou nō reira e mihi ana ki te kāwana a Adrian Orr. He wero tēnei ki ngā rōpū pērā i ngā kaitatau Māori o Aotearoa Te Hūmeka Te Awe Te Kūpeka Ūmaka Māori ki Ārai te Uru—ngā pakihi Māori katoa. Anā whakaarohia mehemea ko koutou tērā ka tāea te tuku atu ō koutou kōrero i roto i tēnei pire.[Thank you Mr Speaker. Yes I have been allocated five minutes to address this bill in its third reading.I would like to speak about an aspect of this bill which is very dear to my heart. I am talking about the section which deals with the ability of a person to record or to submit a tax return to the Inland Revenue Department in Māori. This is important. Why you may ask.Firstly the Māori language was afforded special official status in legislation passed in 1987. Despite that there has been no official recognition put in place to specifically allow a person to submit a return or to keep tax records in Māori. Neither has there been any legislation allowing a person to do that. The Commissioner of Inland Revenue has the power to allow those who wish to to so do. Nevertheless the Inland Revenue Department its staff and its Minister the Hon Stuart Nash have realised that it is time to formalise it in tax law. Therefore I am very keen to support this.We are all aware that more and more people are becoming proficient at speaking Māori and do so daily. There are those from kōhanga reo from kura and from wharekura who grow up get a job and pay tax. Some start a business. It is quite possible that they would like to keep tax records and to submit tax returns in their own language in Māori. One of the Government strategies is Te Maihi Karauna. One of the principal goals of that strategy is that by the year 2040 it is hoped that 1 million people will know how to speak Māori. A Māori speaking country. Further to that the goal is that at least 150000 of those who do speak Māori will be 15 years or older. If the Government's aspirations are realised it is likely that these Māori speakers will want to use their Māori language in their tax dealings. There is provision in the Budget to support the ambitions of the strategy.Therefore I firmly believe that these goals will come to pass in due course.In the time that I have remaining I would like to conclude my speech by speaking to the increasing number of Māori firms and businesses. I have seen a report on the Māori economy which was produced by one of these firms. The value of these businesses is more than $50 billion. I would like to issue a challenge to those Māori firms and businesses to take advantage of the provisions set out in this law and to proceed to keep tax records and to submit tax returns in Māori. That is my challenge. I have another challenge as well. I was very glad to note from the statements by the Governor of the Reserve Bank that they have a Māori language strategy so I am pleased to congratulate the governor Adrian Orr. The challenge goes out to groups like the Māori Chartered Accountants of New Zealand to Te Hūmeka Te Awe Te Kūpeka Ūmaka Māori ki Ārai te Uru—all Māori businesses. Think about what it would be like if it was you who took advantage of what this bill provides for.]ASSISTANT SPEAKER (Adrian Rurawhe): Aroha mai kua pau te wā mō tō kōrero.[I'm sorry you are out of time.]